da da da da da da da hu de en da de sv da en en da da en nl it hbs_lat da da da da sv da da sv en da sv en da en da es da da da da hu de en da de sv da en en da da en nl it hbs_lat da da da da sv da da sv en da sv en da en da en da da de fr en da da da da da da da da en fr fr fr da en sv en it da da da da da en da en da en en sv da da de da et en de sv de da da da nb da da nb da da nb da da da da ru de sv fr de sv es en es tr da
Havnebadet på Islands Brygge: Startskud til Københavns forandring - Dansk Arkitektur Center - DAC
Havnebadet er blandt Bjarke Ingels allerførste projekter. Havnebadet markerede starten på en tid, hvor arkitektonisk nytænkning ændrede Københavns byliv og internationale image.
I dag er det svært at forestille sig, men efter århundreder som transportbånd for tung skibstrafik var det først i 2001, at havneløbet blev åbnet og erklæret rent nok til at bade i. Det gav for første gang københavnerne mulighed for at nyde alt det vand, der gennemstrømmer byen. Et midlertidigt havnebad åbnede på Islands Brygge og blev øjeblikkeligt så stor en succes, at udviklingen af et permanent havnebad blev sat i gang. Og i 2003 blev det permanente havnebad, så tegnet af tegnestuen PLOT.
PLOT brød kort efter op og blev til Bjarke Ingels Group, BIG og Julien De Smedt Architects, JDS. Havnebadet anses som det store gennembrud for de to stjernearkitekter og har figureret i medier over hele verden som eksemplificeringen af byliv og ’liveability’ i København.
Inspireret af skibe og industri
Havnebadet Islands Brygge er anlagt på pontoner og indeholder svømmebassiner, børnebassiner, og bassin til udspring fra tre og fem meter. Havnebadet er aflangt med gangarealer i træ, og hvis du står herude med havnebrisen i ansigtet så læg mærke til, hvor meget det ligner promenadedækket på et passagerskib. Udspringstårnet er formet som stævnen på et skib, og livredderens udkigspost som en skibsskorsten. Havnebadet har plads til 600 badende gæster og på solrige sommerdage er der med garanti fuldt hus.
Havnebadet hænger sammen med Havneparken, en lang grøn strækning, som er blevet til på beboernes initiativ. Parken indeholder mange elementer, der både vidner om stedets historie og storbyens moderne parkliv. Elementer fra tidligere industrivirksomheder på området er blevet genbrugt og har fået nye funktioner. For eksempel er stålelementer blevet til en pergola og skroget fra færgen Pinen er blevet til overdækningen af en friluftsscene.
De senere år er der åbnet en række nye havnebade rundt omkring i Københavns Havn. Københavns Kommune har investeret over 1 milliard i at sikre badevandet i havnen. Blandt andet er der blevet ændret i kloakering og foretaget store rensninger af havbunden.
Photo: Julien de Smedt
Photo: Julien de Smedt
Photo: Julien de Smedt
BIG - Bjarke Ingels Group
M/S Museet for Søfart: Smukt hul i jorden
BIG HQ: Hvem bestemmer?
Tirpitz: Museum i Hitlers bunker
Pandahuset: En opvisning i diplomati
Mere nyt om arkitektur? Tilmeld dig nyhedsbrev
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.